**GUIÓN DE INTERVENCIÓN**

* **A Biblioteca é o centro da vida escolar. Nela xorden os proxectos anuais e as actividades coas que se levan a cabo. Permite o acceso aos recursos da información, da cultura e da educación e tamén funciona como un axente de compensación social.**
* **A biblioteca serve de nexo de unión entre os distintos equipos do centro (Ciclos, Dinamización, Orientación, TICS e Programa Plurilingüe)**
* **A biblioteca participa de maneira activa no Plan de Atención á Diversidade:**
* **Programa PROA: Horario de apertura extraescolar de 16.00 a 18.00 horas a cargo dos mestres de garda.**
* **CONTRATOS-PROGRAMA de mellora da lecto-escritura e o cálculo: Horario semanal de traballo na biblioteca para cada grupo: itinerarios lectores, creación de textos, expresión oral... Proposta de probas e selección de actividades para traballar a comprensión lectora.**
* **Programa de MELLORA DA CONVIVENCIA: Creación de actividades que favorecen o traballo en equipo e a participación de todo o alumnado: libro viaxeiro, conto viaxeiro, apadriñamentos lectores, aniversario da nosa mascota, recreos de conto...**
* **A Biblioteca organiza actividades de atención ao alumnado en situación de desvantaxe: horario de tarde, horario de recreo, mochilas viaxeiras, hora de ler, visitas de autores, contacontos, exposicións de novidades, recomendacións ou temáticas (samaín, poesía, teatro).**
* **Actividades para os nenos e nenas de ATENCIÓN EDUCATIVA: formación de usuarios, educación documental, educación en valores, fomento da lectura e actividades de xestión, etiquetado, forrado e selado de libros.**
* **Proxecto anual MEDRANDO EN VALORES que levamos ao cabo durante o curso 2010/2011 en colaboración co Equipo de Orientación. Cada mes traballamos un valor distinto: a non violencia, a cidadanía, a paz, as habilidades sociais, a igualdade, a educación, a interculturalidade e o medio ambiente.**